  vk.com (Александр Бречалов) Анжелика Тихонова корреспондент Ижкарын 9 номеро кар эмъюртысь нуназе эмъяськыны чаклам стационарез тупатъяса усьтӥзы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Эмъюртын висъетъёссэ выльдӥзы, выль липет лэсьтӥзы, укнооссэ, шуныт, ву вуттӥсь гумыосты, электроезъёсты, вентиляциез но омырез чылкытатӥсь сӧзнэтэз воштӥзы. Со сяна, эмъян ужпумъёслы газ кыскизы. Табере эмчиос юрттэт сётонзэс паськытатыны быгатозы, кулэ дыръя висисьёслы кислород сётозы. Нуназе стационарын сюлэм но вирсэр висёнъёсын, сакыр диабетэн, ӝуш но сюл висёнъёсын курадӟисьёслы 50 койка чакламын, неврологи ласянь – 14 но хирурги ласянь – вить. Ужъёсты «Большой ремонт» ӵектос улсын лэсьтӥзы.  Тодэ вайытом, Дэри ёросын выль амбулатория пуктӥзы. Тегъёс: Удмуртия Ижкар эмъяськонниос тупатъянужъёс  